stanford-oval/wikipedia huggingface dataset:
Todennäköisyysjakauma
Todennäköisyysjakaumia > Diskreettejä jakaumia

Diskreetti todennäköisyysjakauma on sellaisen satunnaismuuttujan jakauma, joka voi saada vain äärellisen tai korkeintaan numeroituvasti äärettömän määrän erilaisia arvoja, esimerkiksi vain kokonaislukuarvoja. Tällaista satunnaismuuttujaa sanotaan diskreetiksi satunnaismuuttujaksi. Tällöin myös todennäköisyys on jakautunut vain äärellisen tai numeroituvan muuttujan arvojen joukon kesken.lähde?
Tärkeitä diskreettejä todennäköisyysjakaumia ovat esimerkiksi:
Bernoullin jakauma (dikotominen koe)
Binomijakauma (toistokoe)
Geometrinen jakauma (toistokokeen ensimmäisen onnistumisen kerta)
Hypergeometrinen jakauma (otanta ilman takaisinpanoa)
Negatiivinen binomijakauma (toistokokeen mielivaltaisen monennen onnistumisen kerta)
Poissonin jakauma (Poisson-prosessin insidenssien lukumäärä)
Todennäköisyysjakaumia > Diskreettejä jakaumia > Symmetrinen jakauma

Esimerkiksi jos satunnaismuuttuja on nopanheitto, se saa vain kuusi eri arvoa, nopan silmäluvut 1, 2,...,6. Koska säännölliselle nopalle jokaisen silmäluvun todennäköisyys on yhtä suuri, yksittäisen silmäluvun todennäköisyys saadaan jakamalla varman tapauksen todennäköisyys (joka on 1) kuudella. Siten vaikkapa silmäluvun 5 (kuten kaikkien muidenkin silmälukujen) todennäköisyys on 1/6. Tässä tapauksessa todennäköisyysjakauman sanotaan olevan tasainen. Jos diskreetin satunnaismuuttujan todennäköisyys on jakautunut tasaisesti, jakauman sanotaan olevan symmetrinen jakauma eli diskreetti tasainen jakauma.lähde?
Jos heitetään kahta noppaa joista ensimmäinen on vaikka sininen ja toinen punainen, voidaan tulos tulkita satunnaismuuttujaksi usealla tavalla. Voidaan pitää satunnaismuuttujana saatua lukuparia, esim. jos sinisellä tuli 2 ja punaisella 5, satunnaismuuttuja on (2,5). Myös voidaan ottaa satunnaismuuttujaksi suurempi saaduista nopan silmäluvuista, eli em. tapauksessa luku 5. Kolmas mahdollisuus on käyttää satunnaismuuttujana silmälukujen summaa, eli edellä tarkastellussa tapauksessa satunnaismuuttujan arvo on 7. Muitakin mahdollisuuksia satunnaismuuttujan valinnalle on löydettävissä.lähde?
Lukuparien tapauksessa kahden nopan heiton arvojoukko on kaikkien mahdollisten silmälukuparien joukko eli 6x6=36 lukuparia. On nähtävissä että kyseessä on symmetrinen todennäköisyysjakauma.lähde?
Sen sijaan jos satunnaismuuttuja on suurempi silmäluvuista, esimerkiksi satunnaismuuttujan arvo 1 tulee vain lukuparista (1,1), kun taas arvo 6 tulee peräti yhdestätoista eri lukuparista (1,6),(6,1),(2,6),(6,2),...,(5,6),(6,5) ja (6,6). Kyseessä ei siis ole ollenkaan symmetrinen todennäköisyysjakauma.lähde?
Todennäköisyysjakaumia > Diskreettejä jakaumia > Binomijakauma

Jos jokin koe suoritetaan määräluku kertoja (n), ja tietty tulos saadaan joka kerta vakiotodennäköisyydellä p, sellaisten tapausten lukumäärä, joissa tämä tulos on saatu, noudattaa binomijakaumaa parametreilla (n, p). Esimerkkinä voidaan mainita kuutosten lukumäärä heitettäessä noppaa useita kertoja.lähde?
Todennäköisyysjakaumia > Diskreettejä jakaumia > Poissonin jakauma

Poissonin jakauma kuvaa tiettyjen tapahtumien lukumäärää kiinteällä aikavälillä, kun tapahtumien todennäköisyys on ajassa vakio ja seuraavan tapahtuminen ei riipu lainkaan edellisestä. Poissonin jakaumaa voidaan pitää binomijakauman rajatapauksena, kun toistojen lukumäärä n kasvaa rajatta, mutta todennäköisyys p pienenee samassa suhteessa. Jakauma on näin ollen diskreetti, mutta kiinteällä aikavälillä tapahtumien lukumäärää ei ole kuitenkaan mitenkään rajoitettu. Toisin sanoen satunnaismuuttujan mahdolliset arvot ovat kaikki ei-negatiiviset kokonaisluvut, siis numeroituva, ei-äärellinen joukko.lähde?
Todennäköisyysjakaumia > Diskreettejä jakaumia > Geometrinen jakauma

Geometrinen jakauma on myös esimerkki diskreetistä jakaumasta, jossa mahdollisia arvoja ovat kaikki ei-negatiiviset kokonaisluvut. Siinä kahden peräkkäisen kokonaislukuarvon todennäköisyyksien suhde on vakio, ja mitä suurempi luku, sitä pienempi todennäköisyys.lähde?
Todennäköisyysjakaumia > Jatkuvia jakaumia

Beta-jakauma
Cauchy-jakauma
Eksponenttijakauma (muistinmenetysominaisuus)
F-jakauma
Gamma-jakauma (Poisson-prosessin insidenssien odotusajat)
Khii toiseen -jakauma (riippumattomien normaalijakautuneiden muuttujien neliöiden summa)
Log-normaalijakauma
Normaalijakauma (keskeinen raja-arvolause)
Pareto-jakauma
Studentin t-jakauma
Tasajakauma (pyöristysvirhe)
Weibull-jakauma
Todennäköisyysjakaumia > Moniulotteisia jakaumia

Dirichlet-jakauma (jatkuva, multinomijakauman posteriorijakauma)
Moniulotteinen Studentin t-jakauma
Multinomijakauma (diskreetti, toisensa poissulkevien tapahtumien frekvenssit toistokokeessa)
Multinormaalijakauma
Elias Ahde

| Henkilötiedot |
| --- | --- | --- | --- |
Syntymäaika: 6. maaliskuuta 1996 (ikä 28)
Syntymäpaikka: Ilmajoki, Suomi
Pelipaikka: hyökkääjä
Pituus: 185 cm
Seura
Seura: Pallo-Iirot
Pelinumero: 18
Junioriseurat
0000–2008: IK
2009–2012: TP-Seinäjoki
2012–2014: SJK
Seurat
| Vuodet | Seura | O | (M) |
| 2013–2016 | Kerho 07 | 28 | (13) |
| 2015–2016 | → Jazz (laina) | 34 | (16) |
| 2016 | → Haka (laina) | 11 | (7) |
| 2017–2018 | SJK | 7 | (0) |
| 2017 | → JJK (laina) | 6 | (2) |
| 2017 | → KPV (laina) | 11 | (3) |
| 2018 | → TPS (laina) | 21 | (4) |
| 2019 | Haka | 16 | (7) |
| 2020 | KPV | 22 | (2) |
| 2021 | Jazz | 22 | (10) |
| 2022– | P-Iirot | 68 | (59) |
| Yhteensä | Yhteensä | 246 | (141) |
Maajoukkue
| 2011 | Suomi U15 | 2 | (0) |
| 2014 | Suomi U18 | 12 | (2) |
| 2015 | Suomi U19 | 2 | (1) |
| 2016 | Suomi U20 | 2 | (2) |
| 2017 | Suomi U21 | 3 | (0) |
 Seurajoukkueuran tilastot kattavat vain kansalliset sarjat, päivitetty 19. tammikuuta 2025.
Elias Ahde (s. 6. maaliskuuta 1996 Ilmajoki) on suomalainen jalkapalloilija, joka edustaa Kakkosessa pelaavia Pallo-Iiroja. Hän on pelipaikaltaan hyökkääjä.
Ahde on Ilmajoen Kisailijoiden ja Seinäjoen Jalkapallokerhon kasvatti. Hän teki debyyttinsä miesten sarjoissa vuonna 2013 Kakkosessa pelannessa SJK:n reservijoukkue Kerho 07:ssa. Syksyllä 2015 Ahde siirtyi lainasopimuksella Poriin Ykkösessä pelanneen FC Jazziin. Ahde jatkoi Jazz-uraansa Ykkösessä vielä seuraavalla kaudella, mutta siirtyi kesken kauden toiseen Ykkösen seuraan Valkekoskelle FC Hakaan. Kauden 2016 loppuun mennessä Ahde oli tehnyt pelaamissaan 45 Ykkösen ottelussa 22 maalia.
Ahde teki kasvattajaseuransa SJK:n kanssa tammikuussa 2017 kolmivuotisen jatkosopimuksen. Hänet lainattiin kuitenkin SJK:sta Jyväskylään Veikkausliigaan nousseeseen JJK:hon. Näin Ahde aloitti Veikkausliigauransa JJK:ssa 15. huhtikuuta 2017 HIFK–JJK-pelissä. Kevätkauden jälkeen SJK kutsui Ahteen takaisin Seinäjoelle. Heinäkuun loppuun mennessä hän oli pelannut 13 Veikkausliigaotteluaj ja tehnyt kaksi maalia. Elokuun alusta SJK lähetti Ahteen loppukaudeksi Ykköseen KPV:n riveihin. Kaudeksi 2018 hän siirtyi lainasopimuksella Turun Palloseuraan.
Ahde on edustanut Suomea nuorten maajoukkueessa kolmesti vuonna 2017 ja poikamaajoukkueissa 18 kertaa 2011–2016.
Aiheesta muualla

Ahde soccerpunter-sivustolla (englanniksi)
Elias Ahde elitefootball-sivustolla (englanniksi)
Korianteri

| Korianteri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Korianterit Coriandrum
Laji::  sativum
Kaksiosainen nimi
 Coriandrum sativum  L. 
Katso myös
   Korianteri Wikispeciesissä   Korianteri Commonsissa 
Infobox OKNimi-testi OK: 
Korianteri eli maustekorianteri (Coriandrum sativum) on yksivuotinen maustekasvi, joka on erityisen suosittu eri puolilla Aasiaa, Etelä-Amerikassa ja Välimeren ympäristössä. Kaikki kasvin osat ovat syötäviä, mutta yleisimmin käytetään siemeniä tai tuoreita tai kuivattuja lehtiä. Korianteri on sukua persiljalle ja porkkanalle.
Korianterin sijasta käytetään toisinaan meksikolaista korianteria, joka kuitenkin on paljon voimakkaampaa. Ne eivät ole keskenään sukua.
Kreikkalainen sana koris, joka tarkoittaa ludetta, on antanut nimensä korianterille.
Monia belgialaisia vehnäoluita (witbier) maustetaan korianterilla.
Korianterin lehdet

Lehtikorianteri tunnetaan Etelä- ja Pohjois-Amerikassa myös espanjankielisellä nimellä cilantro. Tuoreet lehdet ovat tärkeä osa monissa aasialaisissa chutney-soseissa sekä meksikolaisissa salsakastikkeissa. Silputtuja korianterinlehtiä sirotellaan myös intialaisten ruokien kuten dhalin päälle, mutta lehtiä pitää varoa kuumentamasta, sillä lämpö tuhoaa niiden aromin nopeasti. Korianterin lehdet sisältävät muun muassa 10-undekenaalia (C11H20O).
Korianterin lehdet > Maku

Korianterin maku on voimakkaan aromikas, makeahko ja kirpeän sitrusmainen. Se sopii esimerkiksi kaali- ja punajuuriruokien mausteeksi. Toisaalta merkittävä vähemmistö (4–14 %) kokee korianterin maun saippua- tai multamaisena. Tämä johtuu hajuaistiin vaikuttavasta geenimuunnoksesta. Tästä syystä on kehitetty humoristinen ”I Hate Coriander Day” eli ”Vihaan korianteria -päivä”.
Korianterin siemenet

Korianterin siemenen tuoksuvat murskattaessa hiukan sitruunamaisilta. Niiden makua on kuvattu myös lämpimäksi, pähkinäiseksi ja appelsiiniin vivahtavaksi – ja se on kaukana korianterin lehtien mausta, joten ruoanlaitossa niitä ei voi korvata toisillaan. Jauhetut korianterin siemenet ovat curry-maustesekoituksen pääainesosa sekä tärkeässä roolissa garam masalassa ja muutamissa muissa intialaisissa maustesekoituksissa.
Siemenet voi paahtaa kevyesti ennen käyttöä, ja ne murskataan helpoimmin morttelissa. Jauhettu korianteri menettää makunsa nopeasti.
Historiaa

Korianteria on löydetty niin Pompeijin raunioista kuin faaraoiden haudoista, joten se ei ole tuore tulokas eurooppalaisessa keittiössä.lähde? Raamatussa korianterin avulla kuvataan mannaa: "Israelilaiset antoivat sille ruoalle nimeksi manna. Se muistutti korianterin siemeniä, mutta oli valkoista ja maistui hunajaleivältä." (2. Moos.16:31)
Ensimmäisen kerran nimi coriandrum (korianteri) esiintyy Plinius vanhemman kirjoituksissa, jossa hän kuvailee kasvia, joka haisee luteelle.lähde?
Aiheesta muualla

Finto: Kassu – Kasvien suomenkieliset nimet: Korianteri (Coriandrum sativum)
Pinkka, Lajintuntemuksen oppimisympäristö: Maustekorianteri (Coriandrum sativum)
ITIS: Coriandrum sativum (englanniksi)
United States Department of Agriculture (USDA): Coriandrum sativum (englanniksi)
Flora of China: Coriandrum sativum (englanniksi)
Dr. Duke's Phytochemical and Ethnobotanical Databases: Coriandrum sativum (Arkistoitu – Internet Archive) (englanniksi)
Centre for Agriculture and Biosciences International (CABI): Coriandrum sativum (coriander) (englanniksi)
Gernot Katzer's Spice Pages: Coriander (Coriandrum sativum) (englanniksi)
Yrtit ja mausteet
| --- | --- |
Taksonitunnisteet:  Wikidata: Q41611  Wikispecies: Coriandrum sativum  AoFP: 1772  APDB: 27108  APNI: 79934  ARKive: coriandrum-sativum  BioLib: 40247  Calflora: 2383  CoL: 6B3DT  Ecocrop: 784  EoL: 581687  EPPO: CORSA  EUNIS: 152310  FloraBase: 17700  FNA: 200015503  FoC: 200015503  FoIO: CORSAT  GBIF: 3034871  GRIN: 11523  iNaturalist: 67759  IPNI: 840760-1  IRMNG: 11159121  ISC: 15300  ITIS: 29622  MichiganFlora: 117  MoBotPF: 275984  NatureServe: 2.150961  NBN: NBNSYS0000003651  NCBI: 4047  NZOR: 22973bbb-ddd8-4444-b8d9-97f9e467726d  NZPCN: 3701  Observation.org: 6636  Open Tree of Life: 2476  PFI: 3463  Plant List: kew-2737546  PLANTS: COSA  POWO: urn:lsid:ipni.org:names:840760-1  RHS: 4371  SANBI: 2134-1  Tropicos: 1700064  VASCAN: 2567  VicFlora: 5b448e80-65b3-4b09-8020-a8369edb9615  WoI: 1696  WFO: wfo-0000621274  Laji.fi: MX.39193
Sanni Purhonen

Sanni Purhonen (s. 1983 Vantaa) on suomalainen runoilija, toimittaja, kirjallisuuskriitikko ja vammaisaktivisti. Hän työskentelee Kynnys ry:n tiedottajana.
Purhonen valmistui filosofian maisteriksi kirjallisuustieteestä Helsingin yliopistosta 2009. Ennen yliopisto-opintoja hän opiskeli kirjoittamista Kauniaisten työväenakatemiassa Kari Saviniemen johdolla. Purhonen on opettanut luovaa kirjoittamista Nurmijärven Opistossa.
Purhosen runous käsittelee muun muassa kehollisuutta, naiseutta ja vammaisten oikeuksia. Hänellä on syntymässä todettu CP-vamma.
Teokset

Naara.  Kerava:  Daimon, 2010.  ISBN 978-952-5887-00-6
Ihmiskoirat.  Kerava:  Daimon, 2014.  ISBN 978-952-5887-05-1
Jos vain muuttuisin toiseksi.  Helsinki:  WSOY, 2022.  ISBN 978-951-0-47944-5
Aiheesta muualla

Sanni Purhonen Kirjasampo.fi-sivustolla
Mankkinen, Jussi: Sanni Purhosen runoissa kuuluu vähemmistön ääni Yle Uutiset. 20.1.2015.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Glenn Hughes (laulaja)

| Glenn Hughes |
| --- | --- |

Henkilötiedot
Syntynyt: 18. heinäkuuta 1950 New York City, New York, Yhdysvallat
Kuollut: 4. maaliskuuta 2001 (50 vuotta) Manhattan, New York, Yhdysvallat
Ammatti:  laulaja, näyttelijä
Muusikko
Aktiivisena:  1977–1996
Tyylilajit:  Disco, funk, R&B
Yhtyeet:  Village People
Levy-yhtiöt:  Casablanca Records
  [ Muokkaa Wikidatassa ] [ ohje ]  
Glenn Martin Hughes (18. heinäkuuta 1950 – 4. maaliskuuta 2001) oli diskoyhtye Village Peoplen alkuperäinen nahkamiesselvennä vuosina 1977–1996, ja hänen bassoäänensä on kuultavissa tärkeässä osassa lähes jokaisen Village People -hitin taustalla.
Hughes toimi 1970-luvulla tietullinaselvennä New Yorkissa. Hänen ystävänsä kehottivat häntä vastaamaan tuottaja Jacques Moralin ilmoitukseen, jossa etsittiin hyvännäköisiä ja viiksekkäitä laulajia ja tanssijoita. Hughes harrasti moottoripyöriä, ja niin hän puki yhtyeen roolileikissä ylleen mustan nahkapuvun ketjuineen ja kasvatti niin kutsutut ”handlebar”-viikset. Village Peoplen hittien myötä hänestä tuli yksi diskon kulta-ajan tunnetuimmista ikoneista. Vastoin yleistä luuloa Glenn Hughes oli hetero, ei homo. lähde? Hughes oli tunnettu myös siitä, että hänet saattoi usein nähdä chopper-pyöränsä selästä New Yorkin kaduilla.
Hughes lopetti tanssimisen yhtyeessä tuntemattomista syistä vuonna 1996, mutta pysyi mukana järjestelypuolella. Hughesilla todettiin keuhkosyöpä, johon hän kuoli 2001, ja hänet haudattiin nahka-asussa Saint Charlesin hautausmaalle Farmingdalessa, joka sijaitsee Long Islandilla New Yorkin osavaltiossa.
Village Peoplen Glenn Hughesia ei pidä sekoittaa samannimiseen rock-basisti-laulaja Glenn Hughesiin, joka esiintyi muun muassa Deep Purplessa ja Black Sabbathissa.
Aiheesta muualla

Virallinen Village Peoplen kotisivut (englanniksi)
Glenn Hughes Internet Movie Databasessa. (englanniksi)
Glenn Hughes Find a Gravessa (englanniksi)
| n k Village People |
| --- | --- |
 Victor Willis (Poliisi)  Isaac Lopez (Intiaani)  James Lee (Sotilas)  J.J. Lippold (Nahkamies)  James Kwong (Rakennusmies)  Nicholas Manelick (Cowboy)   Alex Briley (Sotilas)  David Hodo (Rakennusmies)  Glenn Hughes (Nahkamies)  Randy Jones (Cowboy)  Felipe Rose (Intiaani)  Ray Simpson (Poliisi)  Jeff Olson (Cowboy)  Ray Stephens (Poliisi)  Mark Lee (Rakennusmies)  Eric Anzalone (Nahkamies)  Bill Whitefield (Rakennusmies)  Jim Newman (Cowboy)  Angel Morales (Intiaani)  Sonny Earl (Sotilas)  Chad Freeman (Cowboy) 
Studioalbumit:  Village People  Macho Man  Cruisin’  Go West  Live and Sleazy  Can’t Stop the Music  Renaissance  Fox On The Box  In The Street  Sex Over the Phone 
Kokoelma-albumit:  Greatest Hits  Greatest Hits ’89 Remixes  The Best Of Village People  We Want You  The Very Best Of  Greatest Hits w/ 2 millennium remixes  20th Century Masters, The Millennium Collection...The Best Of Village People  Universal Music Icon Series: Village People  Magical Christmas 
Singlet:  ”San Francisco”  ”In Hollywood (Everybody Is a Star)”  ”I Am What I Am”  ”Macho Man”  ”Y.M.C.A.”  ”In the Navy”  ”Go West”  ”Ready for the 80's”  ”Sleazy”  ”Can't Stop the Music”  ”Magic Night”  ”Do You Wanna Spend the Night”  ”5 O'Clock in the Morning”  ”Action Man”  ”Jungle City”  ”Sex Over the Phone”  ”New York City”  ”Livin' in the Wildlife”  ”Megamix”  ”Y.M.C.A. '93 Remix”  ”In the Navy '94 Remix”  ”Far Away in America”  ”Y.M.C.A. Remix”  ”Let's Go Back to the Dance Floor”  ”Happiest Day of the Year” 
Kokoelma-albumit:  Can’t Stop the Music  The Best Of – 18 Non-Stop Dance Hits  Village People DVD  Live in Japan 
Muuta:  Diskografia 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Yhdysvallat 
Taiteenala:  MusicBrainz 
Henkilöt:  Elonet
Kakkonen (jalkapallo)

| Kakkonen |
| --- | --- |
 Meneillään oleva kausi Kakkosen kausi 2024 
 Miesten Kakkosen logo
Laji:  jalkapallo
Maa(t):  Suomi
Perustettu:  1973
Joukkueita:  37
Sarjataso:  4.
Ylempi taso:  Ykkönen
Alempi taso:  Kolmonen
Sivusto:  Kakkonen
Kakkonen (ruots. Tvåan) on miesten jalkapallon neljänneksi korkein sarjataso Suomessa. Se on samalla matalin Suomen Palloliiton järjestämä sarja. Sitä alemmat sarjat ovat Palloliiton piirien järjestämiä. Sarja tunnettiin ennen nimellä II divisioona, mutta kaudeksi 1994 se muuttui Kakkoseksi. Kakkosen maaliennätys on 40 maalia, minkä saavutti kaudella 2014 Atlantiksen Sakari Tukiainen.
Historia

Ennen 1970-lukua Suomen jalkapallon kolmanneksi korkein sarjataso oli nimeltään Maakuntasarja.
Vuosina 1970–1972 nimitystä II divisioona käytettiin toiseksi korkeimmasta sarjatasosta eli entisestä Suomensarjasta, jota pelattiin useammassa alueellisessa lohkossa. Kolmanneksi korkein sarjataso II divisioonasta tuli vuonna 1973, kun Palloliitto uusi sarjajärjestelmäänsä. SM-sarjan ja II divisioonan väliin perustettiin maanlaajuinen I divisioona (nykyinen Ykkönen), johon pääsivät kaudella 1972 SM-sarjasta pudonneet joukkueet sekä II divisioonan lohkojen sijoille 2–4 sijoittuneet. II divisioonan lohkovoittajat nousivat suoraan SM-sarjaan.
Vuonna 1974 II divisioonassa tehtiin suomalaista jalkapallohistoriaa, kun sarja-avaus TP-47:n ja Sportin välillä pelattiin Ruotsin Haaparannalla.
Vuonna 1994 II divisioonan nimi vaihtui Kakkoseksi.
Kaudeksi 2024 Ykkönen muutti nimensä Ykkösliigaksi ja entisen Ykkösen sekä Kakkosen väliin perustettiin uusi kolmanneksi korkein sarjataso, 12. joukkueen valtakunnallinen Ykkönen. Täten Kakkosesta tuli neljänneksi korkein sarjataso.
Lohkovoittajat

1970–1972 II divisioona, 2. korkein sarjataso
| Vuosi | Itälohko | Länsilohko | Pohjoislohko |
| --- | --- | --- | --- |
| 1970 | MiPK | TPV | VPS |
| 1971 | Ponnistus | TaPa | KPT |
| 1972 | Ponnistus | I-Kissat | OTP |
1973–1993 II divisioona, 3. korkein sarjataso
| Vuosi | Itälohko | Länsilohko | Pohjoislohko |
| --- | --- | --- | --- |
| 1973 | HPS | TuTo | KaPa |
| 1974 | LaPS | Pyrkivä | Sport |
| 1975 | KIF | MuSa | KPS |
| 1976 | FinnPa | IFK Mariehamn | Into |
| 1977 | KTP | GrIFK | OLS |
| 1978 | Honka | LappBK | RoPS |
| 1979 | LaPa | RPallo | Jaro |
| 1980 | Elo | FinnPa | JyP-77 |
| 1981 | Ponnistus | GrIFK | KePS |
| 1982 | HPS | PPT | Huima |
| 1983 | Karpalo | P-Iirot | KaPa |
| 1984 | LauTP | HPK | KajHa |
| 1985 | TPV | KontU | PK-37 |
| 1986 | GrIFK | VaKP | KaPa |
| 1987 | VanPa | TuTo | Jaro |
| 1988 | KumuP | TuPa | PK-37 |
| 1989 | JoKu | GrIFK | TP-55 |
| 1990 | FinnPa | P-Iirot | OLS |
| 1991 | VanPa | TPV | VPS |
| 1992 | Ponnistus | P-Iirot | KajHa |
| 1993 | KTP | PIF | FC 1991 |

1994–2023 Kakkonen, 3. korkein sarjataso
| Vuosi | Etelälohko | Itälohko | Länsilohko | Pohjoislohko |
| --- | --- | --- | --- | --- |
| 1994 | K-Team | Rakuunat | PP-70 | GBK |
| 1995 | HIK | TiPS | TP-Seinäjoki | OPS |
| 1996 | PK-35 | VarTP | Kraft | KPT-85 |
| 1997 | Atlantis | Kultsu | KPV-j | KajHa |
| 1998 | TiPS | RiPS | MuSa | KuPS |
| 1999 | FC Hämeenlinna | Rakuunat | ÅIFK | Tervarit |
| 2000 | Gnistan | FC Kuusankoski | SalPa | TP-47 |
| 2001 | Viikingit | KooTeePee | VG-62 | KoMu |
| 2002 | FC Espoo | WJK | TPV | OLS |
| 2003 | PK-35 | Kings | P-Iirot | PS Kemi |
| 2004 | Atlantis | JJK | FJK | KPV |
| 2005 | Klubi 04 | JIPPO | SalPa | VIFK |
| Vuosi | A-lohko | B-lohko | C-lohko |
| --- | --- | --- | --- |
| 2006 | JJK | TPV | GBK |
| 2007 | KäPa | GrIFK | PS Kemi |
| 2008 | Klubi 04 | PoPa | Kiisto |
| 2009 | MP | FC Espoo | OPS-jp |
| 2010 | HIFK | Ilves | Santa Claus |
| 2011 | Klubi 04 | BK-46 | SJK |
| Vuosi | Etelälohko | Itälohko | Länsilohko | Pohjoislohko |
| --- | --- | --- | --- | --- |
| 2012 | ÅIFK | JäPS | Ilves | AC Kajaani |
| 2013 | EIF | HIFK | FC Jazz | PS Kemi |
| 2014 | EIF | Atlantis | VIFK | PS Kemi |
| 2015 | FC Honka | Klubi 04 | GrIFK | KPV |
| Vuosi | A-lohko | B-lohko | C-lohko |
| --- | --- | --- | --- |
| 2016 | Gnistan | FC Honka | OPS |
| 2017 | FC KTP | FC Viikingit | AC Kajaani |
| 2018 | MYPA | MuSa | TPV |
| 2019 | MP | Gnistan | SJK Akatemia |
| 2020 | PK-35 | Klubi 04 | Jippo |
| 2021 | JäPS | PIF | SJK Akatemia |
| 2022 | KäPa | SalPa | JJK |
| 2023 | Jippo | EPS | OLS |
2024 alkaen Kakkonen, 4. korkein sarjataso
| Vuosi | A-lohko | B-lohko | C-lohko |
| --- | --- | --- | --- |
| 2024 | Reipas | Inter/2 | GBK |
2025:
Aiheesta muualla

Kakkonen Palloliiton sivuilla (Arkistoitu – Internet Archive)
Suomen kolmanneksi korkeimman sarjatason mestarit vuodesta 1973 lähtien
SPL toimintakertomukset 1975 asti, Suomen Urheiluarkisto (Arkistoitu – Internet Archive)
Kakkosen kaudet
1970 | 1971 | 
1972
Kaudesta 1973 alkaen 3. korkein sarjataso
| 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993
Kauteen 1993 saakka II divisioona
| 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022
Kakkosen vanha logo
Kakkosen logo vuoteen 2023 saakka.
Ilkka Sumu

Ilkka Johannes Sumu (9. syyskuuta 1937 Helsinki – 8. maaliskuuta 2009 Helsinki) oli suomalainen valtiotieteen maisteri ja jatkokoulutussihteeri.
Ilkka Sumu valittiin Helsingin yliopiston ylioppilaskunnan edustajistoon vuonna 1964 kolmen muun sosiaalidemokraatin, Paavo Lipposen, Ilkka Taipaleen ja Ulf Sundqvistin kera.
Sumu työskenteli aluksi Postisäästöpankissa ja rakennusliike Hakassa tiedotustehtävissä. Hän toimi Suomen ensimmäisen täydennyskoulutuskeskuksen Teknillisen korkeakoulun Yhdyskuntasuunnittelun jatkokoulutuskeskuksen (YJK):n vetäjänä vuodesta 1968 alkaen.
Ilkka Sumu oli naimisissa toimittaja Ritva-Liisa Sumun, o.s. Ahmavaara (k. 1975) kanssa. Sumu kuoli 71-vuotiaana Terhokodissa Helsingissä.
Julkaisuja

Kaavoitus- ja rakennusalan tiedonvälitysyksiköt; laatinut tutkijaryhmä Sakari Aartelo, Marja-Leena Pölönen ja Ilkka Sumu. Sisäasiainministeriö, Helsinki 1979
Suomen asuntopolitiikan juuria: mahdollisen suomalaista politiikkaa. Yhdyskuntasuunnittelun täydennyskoulutuskeskuksen julkaisuja, C 9. Teknillinen korkeakoulu, Espoo 1991
Toimitustöitä

YJK:n vuosikirja 1974-1977. Yhdyskuntasuunnittelun jatkokoulutuskeskus. Teknillinen korkeakoulu, Espoo 1981
Olavi Lindblom : Pitkällä palkilla ; toim. Ilkka Sumu. Tammi, Helsinki 1981
Asuntopolitiikan vastatut ja vastaamattomat haasteet; toim. Juha Salmi, Ilkka Sumu ; julk. Valtakunnallinen asuntopäivä, Finlandia-talo 10.11.1982. Asuntoreformiyhdistys, Helsinki 1982
Aiheesta muualla

Paavo Rytsä: Voiko tulevaisuutta ennustaa? YLE Elävä arkisto, 25.8.2010.